Predkladacia správa

             Metodický dokument „Postup pri príprave a realizácii PPP projektu a kontrolný proces“ sa predkladá na rokovanie vlády SR na základe plánu práce vlády SR. 
 
         Metodický dokument „Postup pri príprave a realizácii PPP projektu a kontrolný proces“ je určený pre zadávateľov projektov verejno-súkromného partnerstva (PPP) a jeho účelom je poskytnúť prehľad o procese PPP a návod pre prípravu a realizáciu PPP projektov krok za krokom. Snahou nie je len popísať náležitosti vyplývajúce z existujúcej legislatívy upravujúcej PPP, ale aj procesnú stránku prípravy PPP projektov vo vzťahu k činnostiam a odporúčaným výstupom zadávateľa. Dokument sa zameriava na proces PPP z pohľadu zadávateľa, avšak môže slúžiť ako vodidlo procesom PPP pre všetky zainteresované strany.     
 
Tento metodický dokument je záväzný pre zadávateľov PPP projektov, ktorí získavajú konzultačnú a finančnú podporu zo Schémy technickej pomoci pre verejno-súkromné partnerstvá (PPP) a pre všetky ústredné orgány štátnej správy, ktoré sú zadávateľmi PPP projektov bez ohľadu na to, či získavajú konzultačnú a finančnú podporu zo Schémy technickej pomoci pre PPP.
 
Metodický dokument „Postup pri príprave a realizácii PPP projektu a kontrolný proces“ nemá dosah na verejné financie, na obyvateľov, hospodárenie podnikateľskej sféry a iných právnických osôb, na životné prostredie, zamestnanosť, na podnikateľské prostredie a na informatizáciu spoločnosti. 
 
Materiál bol predmetom medzirezortného pripomienkového konania a predkladá sa na rokovanie vlády SR bez rozporov. Materiál sa predkladá na prerokovanie Rade vlády SR pre verejnú správu.